Dette var vores første airbnb oplevelse.
Team Coeo var meget venlige og hjælpsomme under hele opholdet. Deres service overgik hvad vi ellers har oplevet på 4 og 5 stjernede hoteller.
Lejligheden var ny, enkel, behagelig, rumlig, central og støjfri.
Vi fik lov til at tjekke ind to timer før, hvilket var rigtig dejligt.
Vi havde forventet en lejlighed på en anden etage, end den vi først fik. Dette løste de i løbet af nogle få minutter.
Vi var tre voksne som ved sen sengetid opdagede, at der “kun” var to dobbelt dyner. Uden tøven kom de i løbet af 5-10 minutter med en tredje dyne.
Deres taxa service er også at anbefale.
Alt i alt nogle dejlige dage og nætter i en dejlig by.